डॉ. टेरिफ़िको का मेडिसिन शो
कौन है?
डायना कैमरन।
यह डॉ. टेरिफ़िको का बलवर्धक टॉनिक काम नहीं करता।
मुझे अपना लॉकेट वापस चाहिए।
यहाँ से चली जा, फटीचर।
पैसे वापस नहीं मिलेंगे।
प्लीज़, सर।
वह लॉकेट मेरी माँ और पिता की आख़िरी निशानी है।
मैं आठ साल से बीमारी की हालत में अनाथालय में रह रही हूँ,
जबकि लोग बड़े, स्वस्थ बच्चों को गोद ले लेते हैं।
किसी को भी बीमार बच्चा नहीं चाहिए।
आपने वादा किया था कि यह टॉनिक मुझे मज़बूत और ताक़तवर बना देगा।
मुझे अपनी सबसे क़ीमती चीज़ के बदले में एक झूठ मिला।
अगर तू यहाँ से नहीं गईं, तो मैं ख़ुद तुझे घसीटते हुए वापस अनाथालय ले जाऊँगा।
- अब दफ़ा हो जा! - धोखेबाज़ कहीं का!
काश एक दिन तू भी उतना ही छोटा और असहाय महसूस करे जैसा तूने आज मुझे कराया है।
वह गाड़ी कहाँ गई?
मैंने क्या कर दिया?
मुझे बस अपना लॉकेट वापस चाहिए था।
हद हो गई।
कर्सिज़!
डॉ. टेरिफ़िको का बलवर्धक टॉनिक
मुझे लगता है इन टैबलेट के ग़ायब होने में डैड का हाथ है।
क्या? डैड का बरताव आजकल कुछ अजीब सा है, लेकिन वह चोरी बिल्कुल नहीं कर सकते।
डैड इस्तानबुल जाना चाहते थे।
"क्यूनीफ़ॉर्म टैबलेट, बेबीलॉन।" यहाँ लिखा है कि वह इस्तानबुल के
एक निजी संग्रह से उस समय ग़ायब हुई जब डैड अपने होश खो बैठे थे।
यह एक इत्तेफ़ाक़ भी हो सकता है।
और भी हैं।
डैड भारत में होश खो बैठे थे।
"राजस्थानी संग्रहालय से बेबीलॉनियन टैबलेट की चोरी।"
और यह वाला, एक स्थानीय नीलामी घर से
एक टैबलेट उस समय चुराई गई जब हम न्यू मैक्सिको में थे।
डैड यहाँ थे।
जब हम न्यू मैक्सिको में थे, उस समय डैड कुछ नहीं चुरा सकते थे।
वह अपने होश में ही नहीं थे।
मैं भी चाहता हूँ कि यह सच ना हो, लेकिन मैं तथ्य पेश कर रहा हूँ।
डैड के होश खो देने का और इन चोरियाँ का समय बिल्कुल एक ही है।
काली रिबन वाले आदमी का क्या? वह हमारी जासूसी कर रहा था। उसने डैड पर हमला किया था।
हो सकता है वह हमारा पीछा करते हुए तुर्की और भारत गया हो और उसने टैबलेट चुराई हों।
तुम्हारा यह तथ्यों से भरा चार्ट इस बारे में क्या कहता है?
पता नहीं, लेकिन... हे, क्या किसी ने मुझ पर कुछ छिड़का है?
मुझे अजीब लग रहा है।
- जैसे मैं... - रस?
तुम कहाँ चले गए?
अब मुझे अजीब लग रहा है।
कैसे? क्या?
पैंडोरा!
रस?
पैंडोरा, यहाँ नीचे!
क्या हुआ?
पता नहीं कैसे, लेकिन हम छोटे हो गए।
क्या तुम मज़ाक़ कर रहे हो?
हद है। वह...
डैड! यहाँ देखिए, मदद कीजिए! हम छोटे हो गए हैं।
यहाँ देखिए, मदद कीजिए!
मदद कीजिए!
येय! हम बच गए।
- अंदर जाओ। - डैड, आप क्या कर रहे हैं?
जैसा सोचा था, बिल्कुल वैसा हुआ।
डॉ. टेरिफ़िको का बलवर्धक टॉनिक
डैड, हमें बाहर निकालिए! यह कोई मज़ाक़ की बात नहीं है!
दो रुकावटें रास्ते से हट गईं।
यह कोई मज़ाक़ नहीं है।
स्काई, मेरी जान, अच्छा हुआ तुमने वापस फ़ोन किया।
मॉम का फ़ोन है। हो सकता है वह हमारी आवाज़ सुन लें।
हद है!
मैं संग्रहालय आना चाहता था।
कोई ख़ास काम नहीं है। बस तुम्हें हाय कहने।
पैंडोरा डेवी के घर गई और रस होमवर्क कर रहा है।
हाँ। बहुत बढ़िया। जल्दी मिलता हूँ।
डैड ने अभी-अभी मॉम से झूठ बोला।
अगर वह वहाँ मॉम को भी छोटा करने जा रहे हों तो?
हमें मॉम को सावधान करना होगा।
यह कोई छोटी-मोटी गड़बड़ नहीं है। मुझे बहुत ग़ुस्सा आ रहा है।
वह लिंडा है।
हाय!
लिंडा, मैं हूँ, पैंडोरा।
बचो!
लगता है वह मुझे पहचान नहीं रही है।
वह पक्का तुम्हें नहीं पहचान रही है, पैन।
जल्दी! ट्यूब्स के अंदर चलो।
लिंडा इतने जोश में तभी होती है जब उसे बहुत भूख लगी होती है।
उसे कुछ खाने के लिए देते हैं, वरना वह हमें खा जाएगी।
मैंने अभी-अभी तो टैंक में मक्खियाँ डाली थीं।
ज़ाहिर है उसे कुछ और ताज़ा चीज़ चाहिए।
जब मैं कहूँ "जाओ", तुम उस तरफ़ भागना। मैं इस तरफ़ जाऊँगी।
मुझसे झरने के नीचे मिलना, ठीक है?
- नहीं। ठीक नहीं है। - अभी! जाओ!
मैं समझ गया तुमने वहाँ क्या किया।
बियर्डेड ड्रैगन्स गहराई का अंदाज़ा ठीक से नहीं लगा पाते, तुमने उसी का फ़ायदा उठाया। बढ़िया!
हाँ, ज़ाहिर है मैं यही कर रही थी।
साथ ही, मैं लिंडा को जानती हूँ। वह कभी उस मोड़ को नहीं देख पाती।
मुझे लगा था मैं डैड को भी जानती हूँ।
इसकी कुछ तो वाजिब वजह रही होगी।
साफ़ कर दूँ कि "इसकी" से तुम्हारा मतलब है, हमें छोटा करना और हमें छिपकली का भोजन बनने के लिए छोड़ देना?
लगता है इसकी गहराई का अंदाज़ा अचानक काफ़ी अच्छा हो गया है।
प्लेटफ़ॉर्म पर चलो।
उसमें लिंडा नहीं जा पाएगी।
लैरी, क्या तुमने ऐलेक्स को यहाँ से जाते हुए देखा?
वह अपने अध्ययन कक्ष में नहीं है।
ना। लेकिन यहाँ देखो।
मैं इसी चीज़ की बात कर रहा था। यह नया है।
कोई चीज़ अभी भी इस झाड़ को चबा रही है।
हमने चबाऊ को पकड़ लिया था।
उसका ज़रूर कोई और भी साथी रहा होगा।
इस झाड़ पर हमला किया जा रहा है, लेकिन क्यों?
प्राचीन चीज़ों का सक्रिय हो जाना।
ऐलेक्स का झाड़ से संपर्क टूट जाना।
चबाया हुआ झाड़।
ये सब चीज़ें ज़रूर आपस में जुड़ी हैं।
यह हमारी सोच से कहीं ज़्यादा बड़ी समस्या हो सकती है।
ऐलेक्स, तुम यहाँ कब से खड़े हो?
सारगॉन का सिंहासन कहाँ है?
वह आ चुका है। आज का दिन ख़त्म होने से पहले उसे उसकी जगह पर रख दिया जाएगा।
मुझे यक़ीन नहीं हो रहा है कि वह सच में यहाँ रखा जाएगा।
मेरी अगली मीटिंग में अभी थोड़ा समय बाक़ी है।
कॉफ़ी पीने चलें?
उसके बजाय मैं इन शानदार प्राचीन चीज़ों और तुम्हारे अद्भुत काम का लुत्फ़ उठाना चाहूँगा।
जैसा तुम चाहो।
इससे पहले कि मैं भूल जाऊँ, क्या पैंडोरा डेवी के घर पर ही खाना खाएगी?
उसने मुझे नहीं बताया।
ठीक है। मैं उसे मैसेज करके पूछ लेती हूँ।
चलते रहो। चलते रहो।
यह मेरे पूरे शरीर पर लग गया।
छी।
अगर हम तुम्हारे फ़ोन तक पहुँच पाएँ, तो हम मदद माँग सकते हैं।
हम टैंक से बाहर कैसे निकलेंगे?
पानी की बोतल। उस पर चढ़कर हम टैंक के ऊपर तक पहुँच सकते हैं।
चलो।
जल्दी से एक बात बताओ।
आम तौर पर लिंडा इस पत्थर पर कितनी देर बैठती है?
एक से लेकर छह घंटों तक, कितनी देर भी बैठ सकती है।
छह घंटे। छह घंटे!
मैंने कहा था कि एक गोल्डफ़िश को गोद ले लो, लेकिन नहीं।
तुम्हें एक विशाल मॉन्स्टर को ही पालना था।
इसमें लिंडा की कोई ग़लती नहीं है।
वह अपनी सरीसृप प्रवृत्तियों के अनुसार ही बरताव कर रही है।
जानता हूँ।
यह डैड की ग़लती है।
इसका कोई मतलब नहीं बन रहा है।
और मैं तुम्हारे डेटा की बात नहीं कर रही हूँ, मैं डैड की बात कर रही हूँ।
वह अजीब बरताव कर रहे हैं।
होश खो देना। वह झाड़।
डैड ने कहा था कि वह अपने दिमाग़ पर भरोसा नहीं कर सकते।
अगर वह सच में डैड नहीं हों तो?
तुम्हारा मतलब है वह किसी और के क़ाबू में हैं?
मैंने "डरावना इतिहास" में इस बारे में पढ़ा था।
अगर डैड किसी और के क़ाबू में हैं, तो पता नहीं वह आगे क्या करने वाले हैं।
हमें मॉम को सावधान करना होगा।
इस छिपकली को हटाने के बाद।
यह काम मुझ पर छोड़ दो। मेरे पास एक पैन-योजना है।
कैसी हो, लिंडा। मैं एक मक्खी हूँ।
क्या तुम मुझे खाना चाहती हो?
यह ठीक नहीं हुआ।
मेरे हाथ फिसल रहे हैं।
स्वादिष्ट मक्खी तुम्हारे पेट में।
हाँ।
गर्म, गर्म, गर्म।
रस? जल्दी करो!
मॉम
यह एक बट डायल है।
पैंडोरा?
- मुझे अपनी मीटिंग में जाना है। - हाँ।
गुड लक। मैं तुमसे घर पर मिलता हूँ।
शुक्रिया।
क्या तुम थोड़े...
ऐलेक्स?
जॉर्जिया।
- क्या मैं तुमसे बात कर सकता हूँ? - ऐलेक्स, हाय।
क्या तुम स्काई को ढूँढ रहे हो?
मेरे ख़याल से, वह मीटिंग में गई है।
मुझे उसके बारे में तुमसे बात करनी है।
डेवी
- पैंडोरा? - हैलो! डेवी!
मैं बोल रहा हूँ, रस!
हैलो, पैंडोरा?
मैं बहुत छोटा हूँ। वह मेरी आवाज़ नहीं सुन पाएगी।
"जल्दी से जल्दी मेरे कमरे में आओ। आपात स्थिति।"
ओह, पैन। क्या तुम फिर से श्रापित हो गई हो?
दस मिनट में आती हूँ
डेवी दस मिनट में यहाँ आ जाएगी।
बहुत अच्छे। लेकिन मुझे अभी भी यहाँ से बाहर निकलने का कोई रास्ता ढूँढना होगा।
फ़िक्र मत करो। काउबॉय होना...
हमारे ख़ून में है।
शाबाश, रस।
हाँ!
मैं अटक गई हूँ।
पैन!
नहीं!
स्काई अजीब बरताव कर रही है।
नींद में चलना, होश खो देना। मुझे फ़िक्र हो रही है।
यह बहुत फ़िक्र की बात है, ऐलेक्स।
शायद स्काई को थोड़ी मदद चाहिए।
मैंने उससे यह कहने की कोशिश की थी, लेकिन वह यही कहती रही कि वह ठीक है।
फिर मुझे हमारी अलमारी में यह मिला।
यह स्काई के पास था?
हाँ। मैं समझ गया था कि तुम्हें यह वापस चाहिए होगा।
उसने मुझसे झूठ बोला।
उसने हम सबसे झूठ बोला, जॉर्जिया।
लिंडा! अभी के अभी अपना मुँह खोलो!
पैंडोरा!
पैंडोरा?
डेवी! डेवी, यहाँ देखो!
पैंडोरा?
कोई जवाब नहीं दे रहा था, तो मैं अंदर आ गई।
हे! हैलो!
यहाँ आओ! यहाँ नीचे!
रस! यह क्या...
पैंडोरा लिंडा के मुँह में है। तुम्हें उसे वहाँ से बाहर निकलना होगा।
पैंडोरा है... क्या?
डेवी, तुम मेरी हीरो हो। एक बार फिर।
पैंडोरा, मैं...
मैं बहुत ख़ुश हूँ कि तुम ठीक हो।
मैं भी।
मुझमें से छिपकली की साँसों जैसी महक आ रही है।
मुझे कोई परवाह नहीं।
मुझे कुछ समझ नहीं आ रहा है।
यह कैसे हुआ? हम इसे ठीक कैसे करेंगे?
क्या तुम बुकशेल्फ़ तक जा सकती हो?
पैन, वह बोतल दिख रही है?
मैंने यह डैड के हाथ में देखी थी।
मुझे लगता है उन्होंने इसे हम पर छिड़का था।
"डॉ. टेरिफ़िको का बलवर्धक टॉनिक।"
बलवर्धक टॉनिक ने हमें छोटा कर दिया?
माफ़ करना, तुम्हारे डैड ने क्या किया?
डैड एक, मतलब, खलनायक की तरह बरताव कर रहे हैं।
हाँ, और मेरा अंदाज़ा है वह बोतल पहले नीचे रखी होगी।
मतलब...
वह श्रापित है।
मतलब मैं उसे हाथ नहीं लगाऊँगी।
डाई ब्लॉक वाला क़िस्सा मुझे याद है।
तुम्हारा फ़ैसला सही है।
क्या तुम हमें प्रतिबंधित विंग में ले जा सकती हो?
ज़रूर। प्रतिबंधित विंग कहाँ है?
इस श्राप वाली स्थिति के बारे में मैंने तुम्हें जो बताया था, बात उससे थोड़ी ज़्यादा है।
सच में। जल्दी बताओ, पैन-वैन।
चलो, चलते हुए बात करते हैं।
एक बार की बात है, एक लालची घटिया इंसान हुआ करता था,
जिसका नाम था कॉर्नेलियस वैंडरहूवेन।
वह एक बहुत, बहुत बूढ़ा आदमी है, लेकिन...
और हम नीचे बेसमेंट में गए।
वहाँ बहुत सारी डरावनी प्राचीन चीज़ें थीं, ठीक है?
लेकिन मैंने सोचा...
फिर वह भूत अचानक ग़ायब हो गया।
और फिर, पता है क्या हुआ। रस एक कठपुतली में बदल गया।
और तभी मैं छोटा हो गया।
हाँ, हाँ।
जब से मैं तुम्हें जानती हूँ, तब से यह विंग हमेशा तुम्हारे घर के अंदर थी?
डेवी आ रही है। हिलना मत।
हैलो?
मुझे लैरी और स्टैनली को ढूँढने के लिए भेजा गया है।
मुझे उन्हें बताना है कि रस और पैंडोरा श्रापित हो गए हैं।
- लैरी! - यहाँ नीचे! ये हम हैं!
यहाँ देखो!
बाप रे, बाप।
क्या तुम एक बोलती हुई खोपड़ी हो?
खोपड़ियाँ कब से बोलने लगीं?
मैं सभी खोपड़ियों की बात तो नहीं कर सकता, लेकिन मुझे बोलते हुए सौ सालों से ज़्यादा समय हो चुका है।
स्टैन, यक़ीन नहीं होता। देखो।
- रस! पैंडोरा! - हमें थोड़ी मदद चाहिए!
- हम छोटे हो गए... - अह-हँ। जवाब बाद में, दोस्त।
यह ज़रूरी है। बाप रे।
स्टैनली, रोबॉट को ऊपर ले जाकर
पैंडोरा की शेल्फ़ से डॉ. टेरिफ़िको का बलवर्धक टॉनिक ले आओ।
ताज्जुब करने का भी समय नहीं है।
कुछ जर्नल उठाने में मुझे तुम्हारी मदद चाहिए।
मुझे मॉम की फ़िक्र हो रही है।
मॉम को कुछ नहीं होगा। मॉम हिम्मत वाली हैं।
हाँ, लेकिन देखो, डैड ने हमारे साथ क्या किया।
पता नहीं वह मॉम के साथ क्या कर दें।
आख़िरी बार कह रही हूँ, वह डैड नहीं हैं।
मतलब, वह जो भी है।
आख़िरी बार कह रहा हूँ, लिंडा,
हम खाने की चीज़ नहीं हैं!
मेज़ ख़त्म होने वाली है!
कोई हमारी मदद करो!
हमें कुछ मिला है!
ओह, नहीं!
बाल-बाल बच गए।
हमसे पूछो।
बुरी बात, लिंडा! बुरी बात!
तुम्हें एक पूरा दिन मक्खियाँ नहीं मिलेंगी।
हैंक, प्लीज़ लिंडा को वापस ऊपर छोड़ आओ, जहाँ वह कोई और शरारत ना कर सके।
एक और बात है, शायद हमें पता चल गया है कि इस श्राप को कैसे ख़त्म कर सकते हैं।
यह 1855 का एक प्रमाण पत्र है।
जिस पर उस सड़क सफ़ाई कर्मचारी का साइन है जिसने कॉर्नेलियस को यह टॉनिक बेचा था।
उसने क़सम खाई है उसने एक लड़की को इसका इस्तेमाल करके डॉ. टेरिफ़िको की गाड़ी को छोटा करते हुए देखा था।
उस लड़की ने डॉ. टेरिफ़िको पर यह कहते हुए
टॉनिक छिड़का कि वह चाहती है एक दिन डॉ. टेरिफ़िको उस लड़की की तरह छोटा महसूस करे।
डॉ. टेरिफ़िको की गाड़ी तुरंत छोटी हो गई।
लड़की ने टॉनिक को श्रापित कर दिया।
ऐसा लगता है वह ऐसा नहीं करना चाहती थी।
इसमें लिखा है, "जो हुआ, उससे आश्चर्य और असमंजस में पड़कर वह वहाँ से भाग गई।"
प्रबल भावनाएँ चीज़ों को श्रापित कर सकती हैं, जैसा कठपुतली के साथ हुआ था।
वह लड़की उसे छोटा महसूस कराने के लिए डॉ. टेरिफ़िको से ग़ुस्सा थी।
उसका रोष टॉनिक में स्थानांतरित हो गया,
इसलिए जब उसने डॉ. टेरिफ़िको पर टॉनिक छिड़का, वह सच में छोटा हो गया।
तो श्राप को ख़त्म करने के लिए, हमें वह चीज़ ठीक करनी होगी जिसने उस लड़की को ग़ुस्सा दिलवाया था।
सही कहा, डेवी। तुमने बिल्कुल सही सोचा है।
लेकिन वह लड़की तो पक्का मर चुकी होगी।
उसका रोष कम करने के लिए अब हम क्या कर सकते हैं?
हमें शायद उसके लॉकेट की ज़रूरत पड़ेगी।
उसे वही चाहिए था, लेकिन कौन जाने वह कहाँ हो सकता है।
ज़रा रुको। मैंने कुछ सोचा है।
वह रहा।
"डॉ. टेरिफ़िको का मेडिसिन शो।"
यह वही प्रमाण पत्र वाली गाड़ी है।
हाँ। और अगर डॉ. टेरिफ़िको के छोटा होते समय लॉकेट उसके पास था,
तो शायद वह अभी भी अंदर होगा।
मिल गया।
"डायना कैमरन, 1840।"
अगर हमें पता होता कि डायना को कहाँ दफ़नाया गया था, तो इस लॉकेट को हम वहीं रखकर आ सकते थे।
मैं उसकी क़ब्र की जगह ढूँढ सकती हूँ।
दिव्य ज्ञान, एह? मुझे तुम पहले ही पसंद आ गई थीं।
नहीं। क़ब्रों की ऑनलाइन डायरेक्टरी से।
हम पहुँच गए। डायना कैमरन का अंतिम विश्राम स्थल।
उम्मीद है कि आख़िरकार तुम अनाथालय से बाहर आ गई थीं, डायना।
मालूम होता है तुम्हें तो टॉनिक की ज़रूरत भी नहीं थी।
किसी दबंग का ऐसे सामना करना बहुत हिम्मत की बात है, जैसे तुमने किया।
तुम्हारा लॉकेट वापस तुम्हारे पास आ गया है। जैसा तुम चाहती थीं।
डेवी ने फिर से कमाल कर दिया। हमारी हीरो।
हाँ, मतलब, कुछ तो किया है।
लड़ाई अभी ख़त्म नहीं हुई है। हमें मॉम को ढूँढना होगा।
बस उम्मीद है हमें बहुत देर नहीं हुई है।
याहू! श्राप टूट गया!
दूसरी चीज़ों के अलावा।
चबाऊ, तुम फिर आ गए। और तुम एक दोस्त को भी साथ लाए हो।
तुम मुझसे मिलना चाहती थीं, जॉर्जिया?
स्काई, मुझे पता चला है कि यह तुम्हारे घर में था।
तुम अपनी सफ़ाई में कुछ कहना चाहोगी?
उप-शीर्षक अनुवादक : पुनीत कुसुम